text: পুরুলিয়া সদর পূর্ব মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা পুরুলিয়া পুরসভা ও সাতটি সমষ্টি উন্নয়ন ব্লক (মানবাজার-১, মানবাজার-২, বান্দোয়ান, পুরুলিয়া-১, পুরুলিয়া-২, হুড়া ও পুঞ্চা) নিয়ে গঠিত। উক্ত সাতটি ব্লকে মোট ৬২টি গ্রাম পঞ্চায়েত রয়েছে। মহকুমার সদর পুরুলিয়া।
  
  এলাকা 
  পুরুলিয়া পুরসভা ছাড়া পুরুলিয়া সদর পূর্ব মহকুমায় মানবাজার-১, মানবাজার-২, বান্দোয়ান, পুরুলিয়া-১, পুরুলিয়া-২, হুড়া ও পুঞ্চা ব্লক সাতটির অধীনস্থ ৬২টি গ্রাম পঞ্চায়েত রয়েছে। এই মহকুমায় অন্য কোনো শহরাঞ্চল নেই।
  
  ব্লক
  
  মানবাজার-১ ব্লক 
  মানবাজার-১ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বামনি মাঝিহিরা, চন্দ্র-পায়রাচলি, গোপালনগর, মানবাজার, ভালুবাসা, জিতুজুরি, বারমাস্যা-রামনগর, বিসরি, ধনাড়া ও কামতা জঙ্গিদিরি। ব্লকটি মানবাজার, পুঞ্চা ও কেন্দা থানার অন্তর্গত। ব্লকের সদর মানবাজার।
  
  মানবাজার-২ ব্লক 
  মানবাজার-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল আঁকড়ো বরাকদাম, বারি-জাগদা, বুড়িবাঁধ, কুমারী, বারগোরিয়া-জামতোড়িয়া, বড়ো জরাগারা ও দিঘি। ব্লকটি বোরো থানার অন্তর্গত। ব্লকের সদর [বোরো]]।
  
  বান্দোয়ান ব্লক 
  বান্দোয়ান ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বান্দোয়ান, ধাদকা, কুচিয়া, কুমড়া, চিরুদিহ, গুরুর, কুইলাপাল ও সুপুদিহ। ব্লকটি বান্দোয়ান থানার অন্তর্গত। ব্লকের সদর বান্দোয়ান।
  
  পুরুলিয়া-১ ব্লক 
  পুরুলিয়া-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল ভান্ডারপুয়ারা-চিপিদা, দিমদিহা, লাগদা, ডুরকু, মানারা, চাকালতোড়, গারাফুসরা ও সোনাইঝুরি। ব্লকটি কেন্দা, পুরুলিয়া মফঃস্বল, আরশা ও পুরুলিয়া টাউন থানার অন্তর্গত। ব্লকের সদর ভাতবাঁধ।
  
  পুরুলিয়া-২ ব্লক 
  পুরুলিয়া-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল আগোয়া-নাড়া, ছড়াডুমডুমি, হুটমুড়া, বেলমা, ঘোংগা, পিন্দ্রা, ভাংরা, গোলামারা ও রাঘবপুর। ব্লকটি পুরুলিয়া মফঃস্বল ও পুরুলিয়া টাউন থানার অন্তর্গত। ব্লকের সদর বিবেকানন্দ নগর।
  
  হুড়া ব্লক 
  হুড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল চাতুমাদার, জাবাড়া, লাদহুড়কা, রাখেরা-বিসপুরিয়া, দলদলি, কালাবানি, লখনপুর, হুড়া, কেশেরগড় ও মাগুরিয়া-লালপুর। ব্লকটি হুড়া থানার অন্তর্গত। ব্লকের সদর হুড়া।
  
  পুঞ্চা ব্লক 
  পুঞ্চা ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাগদা, চিরুদিহ, লাখরা, পিড়া, চন্দ্র, জামবাদ, নপাড়া, পুঞ্চা, কেন্দা ও পানিপাথর। ব্লকটি পুঞ্চা ও কেন্দা থানার অন্তর্গত। ব্লকের সদর পুঞ্চা।
  
  বিধানসভা কেন্দ্র 
  সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
   পুরুলিয়া পুরসভা এলাকা, পুরুলিয়া-২ ব্লক ও পুরুলিয়া-১ ব্লকের ভাণ্ডারপুরা, চিপিদা ও মানারা গ্রাম পঞ্চায়েতগুলি নিয়ে পুরুলিয়া বিধানসভা কেন্দ্র গঠিত।
   পুরুলিয়া-১ ব্লকের অবশিষ্ট ছয়টি গ্রাম পঞ্চায়েত বলরামপুর বিধানসভা কেন্দ্রের অন্তর্গত।
   মানবাজার-২ ব্লক ও বান্দোয়ান ব্লক বান্দোয়ান বিধানসভা কেন্দ্রের অন্তর্গত।
   মানবাজার-২ ব্লক, পুঞ্চা ব্লক ও হুড়া ব্লকের চাতুমাদার, দলদলি ও মানগুইরা লালপুর গ্রাম পঞ্চায়েতগুলি নিয়ে মানবাজার বিধানসভা কেন্দ্র গঠিত।
   হুড়া ব্লকের অবশিষ্ট সাতটি গ্রাম পঞ্চায়েত কাশীপুর বিধানসভা কেন্দ্রের অন্তর্গত।
   বান্দোয়ান ও মানবাজার বিধানসভা কেন্দ্রদুটি তফসিলি উপজাতি প্রার্থীদের জন্য সংরক্ষিত।
   পুরুলিয়া, বলরামপুর, মানবাজার ও কাশীপুর বিধানসভা কেন্দ্রগুলি পুরুলিয়া লোকসভা কেন্দ্রের অন্তর্গত।
   বান্দোয়ান বিধানসভা কেন্দ্রটি তফসিলি উপজাতি প্রার্থীদের জন্য সংরক্ষিত ঝাড়গ্রাম লোকসভা কেন্দ্রের অন্তর্গত।
  
  পাদটীকা 
  
  বিষয়শ্রেণী:পশ্চিমবঙ্গের মহকুমা
  বিষয়শ্রেণী:পুরুলিয়া জেলা
  বিষয়শ্রেণী:পুরুলিয়া জেলার মহকুমা
title: পুরুলিয়া সদর পূর্ব মহকুমা